मप्र में ट्रेन ब्लास्ट, रात डेढ़ बजे तक आतंकियों से लखनऊ में मुठभेड़
आईएस मॉड्यूल का पहली बार हमला, 3 आतंकी पकड़े
मध्यप्रदेशमें मंगलवार सुबह भोपाल से उज्जैन जा रही पैसेंजर ट्रेन में आतंकी हमला हुआ। अमोनियम नाइट्रेट से एक के बाद एक हुए दो धमाकों में 10 यात्री घायल हो गए। हमले के पीछे आतंकी संगठन आईएस का हाथ बताया गया है। देश में आईएस मॉड्यूल का यह पहला हमला है।
मप्र पुलिस की सूचना पर यूपी पुलिस ने कानपुर-लखनऊ आईएसआईएस खुरासान मॉड्यूल के तीन संदिग्ध सदस्यों को गिरफ्तार किया है। लखनऊ के ठाकुरगंज इलाके में आतंकियाें को पकड़ने के लिए देर रात तक मुठभेड़ जारी थी। सूत्रों के अनुसार वहां छुपा आतंकी सैफुल्लाह मारा गया है। यूपी में आखिरी चरण के मतदान से ऐन पहले हुई इस घटना के बाद अलर्ट जारी कर दिया गया है। ट्रेन में मंगलवार सुबह भोपाल से करीब 70 किमी दूर कालापीपल में जबड़ी स्टेशन के पास ब्लास्ट हुआ। धमाके से कोच की छत में दो इंच का छेद भी हो गया। आईएस के इस मॉड्यूल के तार अफगानिस्तान से भी जुड़ने का संदेह है। शेष| पेज 4
बतादें कि तेलंगाना पुलिस पहले भी देश में आईएस के कई मॉड्यूल पकड़वा चुकी है। धमाकों के चलते कोच की छत में दो इंच का छेद भी हो गया। मध्यप्रदेश के गृह मंत्री भूपेंद्र सिंह और आईजी (लॉ एंड ऑर्डर) मकरंद देवस्कर ने इसे आतंकी घटना माना है।
भोपालसे रखा सूटकेस, 70 किलोमीटर दूर जाकर हुए धमाके:
भोपाल-उज्जैनपैसेंजर के पीछे से दूसरे डिब्बे में सुबह 9.40 बजे जबड़ी स्टेशन पर पहला ब्लास्ट हुआ। कोच में भगदड़ मच गई। ट्रेन रुकवाई गई। यात्री उतर रहे थे कि दूसरा धमाका हो गया। यात्रियों के अनुसार भोपाल से किसी ने खिड़की के पास सीट नंबर 60 के ऊपर लगेज रैक में सूटकेस रखा था। इसी में ब्लास्ट हुआ था। ट्रेन में कुल 14 कोच थे। भोपाल एटीएस ने कोच से कई सैंपल लिए। इनकी जांच के बाद ही साफ होगा कि विस्फोटक क्या था। ट्रेन के दो कोच मौके पर ही छोड़ दिए गए।
1. ब्लास्टहोते ही खुफिया तंत्र सक्रिय हुआ। तेलंगाना पुलिस ने मप्र उप्र पुलिस को सूचनाएं दीं।
2.मप्रपुलिस ने 1.30 बजे पिपरिया में बस से कानपुर के दानिश आतिश, अलीगढ़ के सैयद को पकड़ा।
3.तीनोंसे भोपाल लाकर पूछताछ। लखनऊ, कानपुर, इटावा में साथियों के नाम बताए।
4.यूपीएटीएस ने इन तीनों शहरों में कार्रवाई शुरू की। कानपुर से मो. फैसल खां, मो. इमरान और इटावा से फकरे आलम धरा गया।
5.कानपुरसे अरेस्ट आतंकियों के लैपटॉप से आईएस से जुड़े वीडियो साहित्य मिला। शक है कि यह लखनऊ-कानपुर आईएस खुरासान मॉड्यूल के सदस्य हैं।
कानपुर में है सरगना, पकड़ना बड़ी चुनौती
सूत्रोंके अनुसार मॉड्यूल का सरगना कानपुर का अल कासिम है। खुफिया तंत्र उसका सीरिया और बगदाद में संपर्क खंगाल रही हैं। उसे पकड़ना बड़ी चुनौती है। नहीं तो यह मॉड्यूल भविष्य में और भी बड़े हमले कर सकता है।
ब्लास्ट से ट्रेन के कोच की छत में सुराख हो गया।
फायरिंग करता रहा सैफुला, बोला- मर जाऊंगा, सरेंडर नहीं करूंगा
खुफियासूचना पर यूपी एटीएस आतंकी सैफुल्लाह को पकड़ने लखनऊ के ठाकुरगंज पहंुची। दोपहर साढ़े 3 बजे घर को घेरा गया। आतंकी सैफुल्लाह ने सरेंडर से इनकार करते हुए फायरिंग शुरू कर दी। उसे जिंदा पकड़ने की कोशिश में आंसू गैस और चिली बम भी छोड़े गए। लेकिन वह नहीं निकला। रात 9 बजे कुछ कमरों की छत काटी गई। इसी बीच, सैफुल्लाह की मौत की अटकलें लगने लगीं। पुलिस ने इसकी पुष्टि नहीं की। देर रात घर में दो और आतंकी होने की बात सामने आई। देर रात 1.30 बजे के बाद तक एनकाउंटर जारी था।
hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva awa_Deva awa_Deva hin_Deva hin_Deva bho_Deva hin_Deva hin_Deva